
[bookmark: _Toc101957892]דוגמה לחוות דעת מקצועית במסגרת כוונה להתקשר עם ספק יחיד / ספק חוץ

אל: ועדת המכרזים 

הנדון: חוות דעת מקצועית במסגרת כוונה להתקשר עם ספק יחיד/ספק חוץ

הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת המכרזים, תשנ''ג-1993 ועל הוראות תכ"ם, ''פטור מחובת המכרז'', מס' 7.6.1.

	תיאור מהות ההתקשרות (רקע ופירוט התכונות של הטובין/השירות/העבודה)

	משרד החינוך מחדש בשנים האחרונות את תפיסת הלמידה בבתי הספר, בדגש על עקרונות פדגוגים כגון למידה סביב רעיונות גדולים; מתן אפשרויות בחירה וגמישות למורים ולתלמידים; חיזוק שיקולי הדעת של המורים; שימוש בפרקטיקות הוראה מיטביות; הטמעת מיומנויות בלמידה, ועוד. עקרונות פדגוגים אלה מבססות את יעד צמצום הפערים שהוגדר ע"י מנכ"ל המשרד. כמו כן, בתקופה זו נדרשים המורים ללמד באופן היברידי – מרחוק ומקרוב, ולצורך כך נדרשות פלטפורמות פדגוגיות איכותיות המותאמות לדפוסי הוראה מגוונים. אחד הכלים הטכנופדגוגים המרכזיים להטמעת תפיסות הלמידה הללו הוא – אתר תרבות יהודית ישראלית.
הפלטפורמה כוללת מרכיבים מרכזיים: 
א. סביבת תוכן המנגישה פרטי תוכן לבחירת המורים בהם מוטמעות מיומנויות ופעילויות המאפשרות דיפרנציאליות בין תלמידים ותהליכי למידה מגוונים. המערכת מאפשרת למורים להקצות משימות לתלמידים, התלמידים עונים והמורים יכולים למשב את התהליך. בנוסף פותח כלי עזר של "מחוון" המסייע לתלמידים במענה על היחידות ולמורים במתן הערכה.
ב.מנהל תכנים המאפשר לצוות האתר לבחור את פרטי התוכן ולעצב מהם את יחידות ההוראה, לערוך כל פריט ולהתאים אותו ולצרף פריטים נוספים וכלים דיגיטליים המקדמים את ההוראה, וללמד בעזרתו מרחוק ומקרוב.
ג. דף בית מדרשי: פלטפורמה המיועדת למורים ותלמידים, ומאפשרת לרכז חומרים שונים במעין דף לימוד/פוסטר. כלי זה מאפשר לתלמידים להכין עבודת סיכום/דף עמדה תוך הבאת מקורות שונים, וכן מאפשר למורה ליצור דף מקורות מגוון כבסיס לשיעור.
בפלטפורמה יותר מ 200 מערכי שיעור למורה ולתלמיד בהיקף של כ-3  שיעורים כל אחת והמלוות בכלים מקוונים, דפי עבודה, סרטונים וחידונים אינטראקיבים. הספק נדרש לתחזק טכנולוגית את הפלטפורמה ולתקן תקלות באופן שוטף,  לספק מידע על השימוש במערכת, לערוך עדכוני אבטחה, לטפל בשרתים ובמעבר וטיפול בכספת  מידי שנה.



האם קיים בנושא ההתקשרות מכרז חשכ"לי    כן     לא
סוג ההתקשרות: (סמן X במקום המתאים)

	   טובין
	  שירותים
	



	שם הספק:
	סנונית (ע"ר)

	מספר הספק 
(ח.פ/ח.צ/ע.מ/מספר עמותה) 
	580344638

	ספק זה הינו: 
	 ספק יחיד 
	 ספק חוץ 

	אומדן / שווי ההתקשרות:
	1,350,000 ₪ (270,000 ₪ לשנה אחת עם 4 אופציות להארכה)

	תקופת ההתקשרות: 
	1.10.2026 – 30.9.2027
עם ארבע אפשרויות להארכה של שנה נוספת.



נימוקים כי הספק הוא ספק יחיד או כי הטובין הם טובין חוץ
(במקרה הצורך ניתן לצרף עמודים נוספים וכל מסמך רלוונטי נוסף)
נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד / ספק חוץ).
3. נימוקים והערות נוספות
	במסגרת מכרז "למידה מרחוק" של משרד החינוך, פותח אתר ייעודי בתחום הדעת תרבות יהודית-ישראלית (להלן: "הפלטפורמה"). הפיתוח בוצע במימון תקציב המשרד ועל ידי חברת סנונית (להלן: "הספק"), אשר שימשה כספק זוכה במכרז האמור. כיום, חברת סנונית אינה משמשת עוד כספק זוכה במכרז זה, ואין בנמצא תשתית רכש פעילה או ערוץ התקשרות תקף לצורך תחזוקתה הפדגוגית והטכנולוגית של הפלטפורמה. לפיכך, מאז דצמבר 2024 ההתקשרות עם סנונית לתפעול הסביבה הינו במסגרת הסכם ספק יחיד.
לאחר בדיקה מעמיקה של גורמי המקצוע במינהל טכנולוגיות דיגיטליות ומידע, נמצא כי קיימת תלות טכנולוגית מוחלטת ובלתי ניתנת להפרדה בין המערכת התשתיתית-קניינית של חברת סנונית לבין היכולת לתחזק ולתפעל את הפלטפורמה שפותחה עבור המשרד. החלפת ספק התחזוקה בנקודת זמן זו תסכן באופן ממשי וישיר את יציבותה ותפקודה של הפלטפורמה. מאחר שתחזוקת הפלטפורמה מחייבת שיתוף פעולה טכנולוגי ותפעולי מלא מצד חברת סנונית, אין בנמצא ספק חלופי בעל יכולת לתפעל את המערכת, והחברה מהווה ספק יחיד בפועל.



חוות דעתי זו ניתנת מתוקף היותי הסמכות המקצועית לנושא זה. בכבוד רב,
 
	יובל אוליבסטון
	סגן יו"ר המזה"פ

